Nog niemand aangekeer vir moord op gestremde | Netwerk24
Sonny Bill: ‘Vroue, drank het my laat leeg voel’
Hy het pas die lonendste kontrak in rugby en rugbyliga onderteken, maar Sonny Bill Williams sê hy word nie deur geld gemotiveer nie.
Drie mynreuse het uiteindelik loonooreenkomste vir die volgende drie jaar met vakbonde gesluit.
Dis Suid-Afrikaanse Lugdiens (SAL) het pas alle plaaslike en streeksvlugte gekanselleer wat vir Sondag en Maandag geskeduleer was.
Vakbonde sê daar kan baie gedoen word om ArcelorMittal Suid-Afrika (Amsa) se Saldanha-staalaanleg te red.
Deur Kaydene Davids 08 November 2019 12:55
Niemand is nog aangekeer vir die moord op en verkragting van ’n verstandelik gestremde vrou wie se lyk Donderdagoggend deur werkers in ’n begraafplaas in Upington gevind is nie.
Die lyk van ’n 27-jarige vrou is Donderdag omstreeks 11:00 deur werkers in die Morning Glory-begraafplaas in Rosedal by Upington gevind.
Netwerk24 verneem die vrou, wat binnekort haar 28ste verjaardag sou vier, was ’n bekende gesig in die buurt en is as ’n spontane en uitgesproke vrou beskryf.
Kapt. Gerrit Mouton, polisiewoordvoerder, sê niemand is nog in verband met die moord in hegtenis geneem nie.
Priscilla Isaacs, plaaslike DA-LP, sê die party is geskok en platgeslaan oor die moord op die jong vrou.
“Dit is hartverskeurend om te hoor dat haar ma na die begraafplaas ontbied is om haar dogter se naakte lyk uit te ken.”
Volgens Isaacs is die vrou vermoedelik na die begraafplaas gesleep waar sy verkrag en verwurg is nadat sy vermoedelik ook gemartel is.
Sy sê dit is ontstellend om te dink wat die slagoffer in haar laaste ure moes deurmaak, en so ook die trauma wat haar ma nou moet deurmaak.
Meer oor: Kapt. Gerrit Mouton | Upington | Moord | Begraafplaas | Verstandelik Gestremde